CELEX: C2004/201/40
Language: el
Date: 2004-08-07 00:00:00
Title: Υπόθεση T-186/04: Προσφυγή της Spa Monopole, Compagnie Fermière de Spa κατά του Γραφείου Εναρμονίσεως στο πλαίσιο της Εσωτερικής Αγοράς, που ασκήθηκε στις 25 Μαΐου 2004

7.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 201/18
            
         Προσφυγή της Spa Monopole, Compagnie Fermière de Spa κατά του Γραφείου Εναρμονίσεως στο πλαίσιο της Εσωτερικής Αγοράς, που ασκήθηκε στις 25 Μαΐου 2004
   (Υπόθεση T-186/04)
   (2004/C 201/40)
   Γλώσσα διαδικασίας: η γαλλική
   Η εταιρεία Spa Monopole, Compagnie Fermière de Spa, με έδρα το Spa (Βέλγιο), εκπροσωπούμενη από τους Laurent de Brouwer, Emmanuel Cornu, Eric De Gryse και Donatienne Moreau, δικηγόρους, άσκησε στις 25 Μαΐου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς.
   Η εταιρεία Spaform Limited μετέσχε επίσης στη διαδικασία ενώπιον του τμήματος προσφυγών.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς της 25ης Φεβρουαρίου 2004 στην υπόθεση R 0827/2002-4, περί απορρίψεως της προσφυγής που άσκησε η προσφεύγουσα κατά της αποφάσεως του τμήματος ανακοπών με την οποία απερρίφθη η ανακοπή που είχε ασκήσει η προσφεύγουσα κατά της καταχωρίσεως του λεκτικού σήματος «SPAFORM» για προϊόντα που υπάγονται στις κλάσεις 7, 9 και 11,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Λόγοι ακυρώσεως και κύρια επιχειρήματα:
   
               Αιτούσα την καταχώριση κοινοτικού σήματος:
            
            
                Spaform Limited
            
         
               Οικείο κοινοτικό σήμα:
            
            
               Λεκτικό σήμα «SPAFORM» — αίτηση καταχωρίσεως υπ' αριθ. 609 776, που υποβλήθηκε για προϊόντα τα οποία υπάγονται στις κλάσεις 7 (αντλίες κ.λπ.), 9 (συσκευές και όργανα για μέτρηση της πίεσης ) και 11 (λουτήρες εξοπλισμένοι με σύστημα δημιουργίας δίνης).
            
         
               Δικαιούχος του αντιταχθέντος κατά τη διαδικασία ανακοπής σήματος ή σημείου:
            
            
                Η προσφεύγουσα
            
         
               Σήμα ή σημείο για το οποίο ασκήθηκε ανακοπή:
            
            
                Εθνικό σήμα SPA για προϊόντα που υπάγονται στην κλάση 32 (ύδατα μεταλλικά κ.λπ.)
            
         
               Απόφαση του τμήματος ανακοπών:
            
            
                Απόρριψη της ανακοπής
            
         
               Απόφαση του τμήματος προσφυγών:
            
            
                Απόρριψη της προσφυγής.
            
         
               Λόγοι ακυρώσεως των οποίων έγινε επίκληση:
            
            
               Παράβαση του άρθρου 18 παράγραφος 1 του κανονισμού (ΕΚ) αριθ. 2868/95 (1). Βάσει του ως άνω άρθρου, το τμήμα ανακοπών θεώρησε ότι τα πληροφοριακά στοιχεία που διέθετε το Γραφείο κατά τη λήξη της προθεσμίας για την άσκηση ανακοπής δεν παρείχαν τη δυνατότητα να προσδιορισθεί το προγενέστερο σήμα του οποίου έγινε επίκληση. Η προσφεύγουσα αμφισβητεί το ως άνω συμπέρασμα.
            
         
      (1)  Κανονισμός (ΕΚ) αριθ. 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) αριθ. 40/94 για το κοινοτικό σήμα, ΕΕ L 303 της 15.12.1995, σ. 1-32.